Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 833/12/8806	Košice, 19.2.2013
EEČ : 2-65-70-2013

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
    v Medzeve, okres Košice – okolie, d¨ľa 19.10.2012 v čase okolo 21.35 hod. pod vplyvom alkoholu vnikol do neuzamknutého obydlia na ul. Kováčskej č. 101, kde sa v tom čase nachádzali tam bývajúce osoby XXXXX, XXXXX a XXXXX, pričom sa XXXXX vyhrážal zabitím, na opakovanú žiadosť XXXXX a XXXXX, aby ich dom opustil, nereagoval, ale fyzicky napadol XXXXX tým spôsobom, že ho udrel päsťou ruky do oblasti tváre, následkom čoho tento spadol na kuchynský stôl, ktorý sa poškodil,  potom vzal do rúk dosku z uvedeného stola, ktorou ohrozoval a napadol XXXXX. Keď mu v tom chcela zabrániť XXXXX, túto dvakrát udrel rukou do oblasti tváre a taktiež sa jej vyhrážal zabitím, následne vyšiel pred dom, kde ešte fyzicky útočil na XXXXX, až kým mu v tom nebolo zabránené ďalšími osobami, spôsobiac XXXXX a XXXXX ľahké zranenia, ktoré si nevyžadovali lekárske ošetrenie ani liečenie.
Podľa §216 odsek 2 Trestného poriadku je určená obvinenému skúšobná doba v trvaní 16 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ v Jasove sp. zn. ČVS:ORP-1294/JA-KS-2012 z 19.10.2012 bolo začaté trestné stíhanie a súčasne vznesené obvinenie XXXXX za prečin nebezpečného vyhrážania podľa § 360 ods. 1, ods. 2 písm. a) Trestného zákona v jednočinnom súbehu s prečinom porušovania domovej slobody podľa § 194 ods. 1 Trestného zákona na tom skutkovom základe, ako je to vyššie uvedené.

    Následne bol obvinený upozornený vyšetrovateľom Okresného riaditeľstva PZ, odboru kriminálnej polície Košice - okolie, že tento skutok bude ďalej posudzovaný ako § 194 ods. 1, ods. 2 písm. a) Trestného zákona s použitím § 138 písm. d) Trestného zákona v jednočinnom súbehu s prečinom nebezpečného vyhrážania podľa § 360 ods. 1, ods. 2 Trestného zákona s použitím § 138 písm. a) Trestného zákona.

    Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže 
prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
      
       a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne

       b/ nahradí škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu

       c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

    Po preskúmaní spisového materiálu  som zistil, že u obvineného sú splnené zákonné podmienky pre podmienečné zastavenie trestného  stíhania.

    Obvinený pred probačným a mediačným úradníkom Okresného súdu Košice - okolie dňa 31.1.2013 vyhlásil, že spáchal trestný čin a dal súhlas na  rozhodnutie  prokurátora o podmienečnom zastavení trestného stíhania. Toto vyhlásenie vykonal slobodne, vážne  a zrozumiteľne.  Svoje konanie oľutoval. 
 
    Poškodení XXXXX, XXXXX a XXXXX v prípravnom konaní vypovedali, že si neuplatňujú nárok na náhradu škody. 
      
    Charakteristika obvineného z miesta jeho trvalého bydliska je všeobecná. Obvinený v období posledných 10 rokoch nebol súdne trestaný. 

    Vzhľadom na osobu obvineného a okolnosti prípadu som dospel k záveru, že doposiaľ vedené trestné stíhanie už dostatočne výchovne zapôsobilo na obvineného a  možno   dôvodne  predpokladať, že  podmienečné   zastavenie  trestného stíhania 
bude na obvineného vplývať tak, aby sa v budúcnosti nedopustil žiadneho protiprávneho konania.

       Keďže boli splnené všetky zákonné podmienky pre podmienečné zastavenie trestného stíhania považujem toto rozhodnutie za opodstatnené.
       
       Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším obmedzeniam, rozhodne  orgán, ktorý trestné stíhanie v prvom  stupni  podmienečne 
zastavil, že sa  obvinený osvedčil. Inak rozhodne, a to prípadne počas skúšobnej doby, že sa v trestnom  stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka